pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-“บิ๊กอู๋”เยี่ยมแรงงานไทยในคิบบุตซ์ ฝากตั้งใจทำงาน รักษาสุขภาพ ห่างไกลสิ่งเสพติด
วันพฤหัสบดีที่ 20 ธันวาคม 2561
“บิ๊กอู๋”เยี่ยมแรงงานไทยในคิบบุตซ์ ฝากตั้งใจทํางาน รักษาสุขภาพ ห่างไกลสิ่งเสพติด
รมว.แรงงาน และคณะ เยี่ยมแรงงานไทยในคิบบุตซ์ ซึ่งอยู่ทางตอนเหนือของประเทศอิสราเอล ย้ําฝากให้ตั้งใจทํางาน อดออม เก็บเกี่ยวประสบการณ์ทํางานมาต่อยอดในการประกอบอาชีพ รักษาสุขภาพ ไม่ยุ่งเกี่ยวยาเสพติด
รมว.แรงงาน และคณะ เยี่ยมแรงงานไทยในคิบบุตซ์ ซึ่งอยู่ทางตอนเหนือของประเทศอิสราเอล ย้ําฝากให้ตั้งใจทํางาน อดออม เก็บเกี่ยวประสบการณ์ทํางานมาต่อยอดในการประกอบอาชีพ รักษาสุขภาพ ไม่ยุ่งเกี่ยวยาเสพติด เผยมาตรการการดูแลแรงงานก่อนและหลังการจัดส่งไปทํางานในอิสราเอล พร้อมมอบสิ่งของเป็นขวัญและกําลังใจ
เมื่อวันที่ 20 ธันวาคม 2561 พล.ต.อ.อดุลย์ แสงสิงแก้ว รัฐมนตรีว่าการกระทรวงแรงงาน พร้อมด้วย นายจรินทร์ จักกะพาก ปลัดกระทรวงแรงงาน นางเพชรรัตน์ สินอวย อธิบดีกรมการจัดหางาน และคณะ เดินทางไปตรวจเยี่ยมแรงงานไทยที่ปลูกกล้วย และอะโวเคโด้ ในคิบบุตซ์ อยู่ทางตอนเหนือของประเทศอิสราเอล ซึ่งเป็นการรวมกลุ่มแบบคอมมูน ทุกอย่างเป็นของส่วนรวมอยู่อาศัยและใช้ทรัพยากรร่วมกัน ทําธุรกิจร่วมกัน ลักษณะร่วมทุน แบ่งผลตอบแทนกัน ไม่มีการแข่งขัน มีแรงงานไทยมารอให้การต้อนรับ ประมาณ 50 คน โดย รมว.แรงงาน ได้กล่าวให้โอวาทว่า พล.อ.ประยุทธ์ จันทร์โอชา นายกรัฐมนตรี ได้ฝากความห่วงใยมายังแรงงานไทยในประเทศอิสราเอลทุกคน โดยได้ขอให้ทุกคนตั้งใจทํางาน รู้จักอดออม เก็บเกี่ยววิชาความรู้และประสบการณ์ทํางานไปต่อยอดในการประกอบอาชีพเมื่อเดินทางกลับไปยังประเทศไทย รักษาสุขภาพร่างกายให้แข็งแรง ไม่ยุ่งเกี่ยวกับยาเสพติด สิ่งมึนเมา การพนันและอบายมุข
พล.ต.อ.อดุลย์ฯ ยังกล่าวถึงมาตรการในการจัดส่งแรงงานไทยที่ไปทํางานในประเทศอิสราเอลของกระทรวงแรงงาน การเตรียมความพร้อม ด้านภาษา วัฒนธรรม ความรู้ด้านการเกษตร การดูแลรักษาสุขภาพและการปฐมพยาบาลเบื้องต้นให้แก่แรงงานก่อนไปทํางานต่างประเทศ การตั้งศูนย์ให้ความช่วยเหลือกรณีเกิดประสบปัญหาต่าง ๆ และสร้างเครือข่ายโดยใช้คนไทยในอิสราเอล การนําความรู้ทักษะและประสบการณ์ไปต่อยอดในการประกอบอาชีพหลังจากหมดสัญญาจ้างรวมทั้งนําความรู้กลับไปใช้ประโยชน์ในประเทศไทย การให้แรงงานไทยสมัครเป็นผู้ประกันตนมาตรา 40 มีการจัดทีมแพทย์ พยาบาล จากโรงพยาบาลในเครือข่ายประกันสังคมไปให้บริการตรวจสุขภาพแก่แรงงานไทย โดยความร่วมมือกับกระทรวงสาธารณสุข
โอกาสเดียวกันนี้ รมว.แรงงาน และคณะ มอบสิ่งของ อาหาร และอุปกรณ์กีฬา เพื่อเป็นขวัญและกําลังใจในโอกาสเดินทางไปเยี่ยมเยียนแรงงานไทยในครั้งนี้ อาทิ พระเครื่อง ข้าวเหนียว ปลาอินทรีย์ทอด ปลากรอบ น้ําพริก ฟุตบอล ตะกร้อ กระดานหมากรุก เป็นต้น จากนั้น รมว.แรงงาน ยังได้ตรวจเยี่ยมที่พักอาศัยของคนงาน และมอบรางวัลอาสาสมัครแรงงานดีเด่นให้แก่ นางสาวดวงดาว ยัง อีกด้วย
-------------------------------
กองเผยแพร่และประชาสัมพันธ์/
ชนินทร เพ็ชรทับ - ข่าว/
สํานักประสานความร่วมมือระหว่างประเทศ - ภาพ/
20 ธันวาคม 2561
รัฐบาลไทย-ข่าวทำเนียบรัฐบาล-เอกอัครราชทูตสาธารณรัฐอิสลามปากีสถานประจำประเทศไทยเข้าเยี่ยมคารวะรัฐมนตรีประจำสำนักนายกรัฐมนตรี
วันศุกร์ที่ 3 พฤศจิกายน 2560
เอกอัครราชทูตสาธารณรัฐอิสลามปากีสถานประจําประเทศไทยเข้าเยี่ยมคารวะรัฐมนตรีประจําสํานักนายกรัฐมนตรี
เอกอัครราชทูตสาธารณรัฐอิสลามปากีสถานประจําประเทศไทยเข้าเยี่ยมคารวะรัฐมนตรีประจําสํานักนายกรัฐมนตรี
วันนี้ (3 พฤศจิกายน 2560) เวลา 13.00 น. นายอะศิม อิฟติคัร อะห์มัด เอกอัครราชทูตสาธารณรัฐอิสลามปากีสถานประจําประเทศไทย เข้าเยี่ยมคารวะ นายออมสิน ชีวะพฤกษ์ รัฐมนตรีประจําสํานักนายกรัฐมนตรี เนื่องในโอกาสเข้ารับตําแหน่งเอกอัครราชทูตสาธารณรัฐอิสลามปากีสถานประจําประเทศไทย ณ ห้องรับรอง 1 ตึกบัญชาการ 1 ทําเนียบรัฐบาล สรุปสาระสําคัญดังนี้
รัฐมนตรีประจําสํานักนายกรัฐมนตรีแสดงความยินดีที่นายอะศิม อิฟติคัร อะห์มัด เข้ารับตําแหน่งเอกอัครราชทูตปากีสถานฯ และเน้นย้ําความสัมพันธ์ที่แน่นแฟ้นระหว่างไทย – ปากีสถานที่มีมากว่า 60 ปี พร้อมแสดงความขอบคุณที่นายอะเวส อะห์มัด คาน เลการี รัฐมนตรีว่าการกระทรวงพลังงานของปากีสถานได้เข้าร่วมงานพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช บรมนาถบพิตร
ในการนี้ เอกอัครราชทูตปากีสถานฯ ได้กล่าวขอบคุณรัฐบาลไทยที่สนับสนุนความร่วมมือระหว่างสองประเทศตลอดมา และแสดงความประทับใจในการจัดงานพระราชพิธีถวายพระเพลิงพระบรมศพฯ และบรรยากาศที่ประชาชนชาวไทยเดินทางมายังงานพระราชพิธีเพื่อร่วมส่งเสด็จพระบรมศพฯ สู่สวรรคาลัยอย่างพร้อมเพียง จึงขอยกย่องพระองค์ในฐานะกษัตริย์ที่มีพระปรีชาสามารถอย่างหาที่เปรียบมิได้ ทรงเป็นที่เคารพของชาวไทยและนานาประเทศ และทรงอุทิศพระองค์เพื่อพัฒนาประเทศมาอย่างยาวนาน
ทั้งสองฝ่ายยินดีกับความร่วมมือและความสัมพันธ์ที่ใกล้ชิดระหว่างไทย – ปากีสถาน โดยเอกอัครราชทูตปากีสถานฯ ต้องการให้ทั้งสองประเทศยกระดับความร่วมมือที่มีอยู่ให้มากยิ่งขึ้น อาทิ ด้านการค้าการลงทุน และด้านการท่องเที่ยว นอกจากนี้ ทั้งสองฝ่ายมุ่งที่จะเจรจา FTA ไทย – ปากีสถานให้เสร็จสิ้นภายในปี 2560 เพื่อให้มีผลบังคับใช้ได้ภายในปีถัดไป ซึ่งจะเป็นประโยชน์ต่อการส่งเสริมการค้าระหว่างสองประเทศที่ตั้งเป้าให้มีมูลค่า 2 พันล้านดอลลาร์สหรัฐในปี 2561
ในช่วงท้าย รัฐมนตรีประจําสํานักนายกรัฐมนตรีขอให้เอกอัครราชทูตปากีสถานฯ มั่นใจว่ารัฐบาลไทยจะสนับสนุนการทํางานและให้ความร่วมมือแก่ปากีสถานอย่างเต็มที่ ดังเช่นที่เคยปฏิบัติเรื่อยมา
รัฐบาลไทย-ข่าวทำเนียบรัฐบาล-ความคืบหน้าการดำเนินงานตามแผนปฏิบัติการด้านคมนาคมขนส่งระยะเร่งด่วน พ.ศ. 2561 (Action Plan) ของกระทรวงคมนาคม
วันอังคารที่ 6 มีนาคม 2561
ความคืบหน้าการดําเนินงานตามแผนปฏิบัติการด้านคมนาคมขนส่งระยะเร่งด่วน พ.ศ. 2561 (Action Plan) ของกระทรวงคมนาคม
นายชัยวัฒน์ ทองคําคูณ ผู้อํานวยการสํานักงานนโยบายและแผนการขนส่งและจราจร (สนข.) กระทรวงคมนาคม กล่าวว่า รัฐบาลได้มอบให้กระทรวงคมนาคมโดย สนข. จัดทําแผนปฏิบัติการด้านคมนาคมขนส่งระยะเร่งด่วน ปี 2561 (Action Plan 61)
โดยให้พิจารณาถึงความสอดคล้องและเชื่อมโยงกับกรอบยุทธศาสตร์ชาติ ระยะ 20 ปี (พ.ศ. 2560 - 2579) แผนพัฒนาเศรษฐกิจและสังคมแห่งชาติ ฉบับที่ 12 (พ.ศ. 2560 - 2564) (ร่าง) ยุทธศาสตร์การพัฒนาระบบคมนาคมขนส่ง ระยะ 20 ปี (พ.ศ. 2560 - 2579) และแผนพัฒนาโครงสร้างพื้นฐานให้บรรลุเป้าหมายตามยุทธศาสตร์ และมาตรการกระตุ้นเศรษฐกิจของประเทศ รวมทั้งเสริมสร้างความเข้าใจและสร้างความเชื่อมั่นให้กับประชาชนและนักลงทุน สําหรับแผนปฏิบัติการฯ ปี 2561 ได้พิจารณาคัดเลือกโครงการลงทุนขนาดใหญ่ภายใต้แผนพัฒนาโครงสร้างพื้นฐานด้านคมนาคมขนส่งของไทย พ.ศ. 2558 - 2565 โครงการที่มีความสําคัญเร่งด่วนตามนโยบายรัฐบาล โครงการที่มีความพร้อมดําเนินงานในปีงบประมาณ พ.ศ. 2561 รวมทั้งโครงการสําคัญที่ต้องเร่งผลักดัน จํานวน 44 โครงการ กรอบวงเงินลงทุนรวมทั้งสิ้น 2,021,283.52 ล้านบาท แบ่งเป็น 2 กลุ่ม ดังนี้
กลุ่มที่ 1 โครงการที่คณะกรรมการ Public Private Partnership (PPP) จะให้ความเห็นชอบหรือคณะรัฐมนตรีจะอนุมัติได้ภายในปี 2561 จํานวน 21 โครงการ วงเงินลงทุนรวม 914,012.34 ล้านบาท จําแนกเป็นโครงการที่อยู่ในแผนปฏิบัติการฯ ปี 2559 จํานวน 4 โครงการ แผนปฏิบัติการฯ ปี 2560 จํานวน 11 โครงการ และโครงการใหม่ จํานวน 6 โครงการ แบ่งเป็น โครงการลงทุนขนาดใหญ่ทางถนน 10 โครงการ ทางราง 8 โครงการ ทางน้ํา 2 โครงการ และทางอากาศ 1 โครงการ
กลุ่มที่ 2 โครงการที่จะประกวดราคาแล้วเสร็จ หรือเริ่มดําเนินการก่อสร้างได้ภายในปี 2561 จํานวน 23 โครงการ วงเงินลงทุนรวม 1,107,271.18 ล้านบาท จําแนกเป็นโครงการที่อยู่ในแผนปฏิบัติการฯ ปี 2559 จํานวน 4 โครงการ แผนปฏิบัติการฯ ปี 2560 จํานวน 17 โครงการ และโครงการใหม่ จํานวน 2 โครงการ แบ่งเป็น โครงการลงทุนขนาดใหญ่ทางถนน 3 โครงการ ทางราง 17 โครงการ ทางอากาศ 2 โครงการ และโครงการระบบตั๋วร่วม 1 โครงการ
ทั้งนี้ แผนปฏิบัติการฯ ปี 2561 เป็นแผนระยะสั้น 1 ปี การดําเนินงานก่อสร้างโครงการต่าง ๆ อาจไม่แล้วเสร็จหรือไม่สามารถให้บริการได้ภายในปี 2561 เนื่องจากการก่อสร้างโครงการด้านคมนาคมขนาดใหญ่จะใช้เวลาดําเนินการเฉลี่ยอย่างน้อย 3 - 5 ปี จึงได้กําหนดเป้าหมายไว้ ณ สิ้นปี 2561 คือ ขั้นตอนการดําเนินงานสุดท้ายที่สามารถดําเนินการได้สําเร็จ พร้อมกับแต่งตั้งคณะกรรมการติดตามการดําเนินโครงการจะผลักดันการดําเนินงานภายใต้แผนปฏิบัติการฯ ปี 2561 เพื่อติดตามความก้าวหน้า แก้ไขปัญหาและอุปสรรคของการดําเนินงานให้สามารถดําเนินโครงการเป็นไปตามแผนและบรรลุเป้าหมายต่อไป
รัฐบาลไทย-ข่าวทำเนียบรัฐบาล-สธ.คัดเลือกผลงานวิชาการดีเด่น ปี 62
วันพุธที่ 11 กันยายน 2562
สธ.คัดเลือกผลงานวิชาการดีเด่น ปี 62
กระทรวงสาธารณสุข คัดเลือกผลงานวิชาการดีเด่นในการประชุมวิชาการประจําปี 2562 จํานวน 96 เรื่อง จากที่ผ่านการคัดเลือกจากคณะกรรมการผู้ทรงคุณวุฒิ  643 เรื่อง เป็นผลงานที่มีประโยชน์กับผู้ป่วยและประชาชน  และนวัตกรรม เป็นต้นแบบให้สถานบริการอื่น และนําไปพัฒนา
กระทรวงสาธารณสุข คัดเลือกผลงานวิชาการดีเด่นในการประชุมวิชาการประจําปี 2562 จํานวน 96 เรื่อง จากที่ผ่านการคัดเลือกจากคณะกรรมการผู้ทรงคุณวุฒิ 643 เรื่อง เป็นผลงานที่มีประโยชน์กับผู้ป่วยและประชาชน และนวัตกรรม เป็นต้นแบบให้สถานบริการอื่น และนําไปพัฒนาต่อยอดเชิงพาณิชย์
วันนี้ (11 กันยายน 2562) ที่โรงแรมแอมบาสซาเดอร์ซิตี้ จอมเทียน พัทยา จังหวัดชลบุรี นายแพทย์สุเทพ เพชร์มาก ผู้ตรวจราชการกระทรวงสาธารณสุข เป็นประธานในพิธีปิดการประชุมวิชาการกระทรวงสาธารณสุขประจําปี 2562 “สู่ศตวรรษที่ 2 การสาธารณสุขไทย เพื่อคนไทยสุขภาพดี” พร้อมมอบรางวัลผลงานวิชาการดีเด่นกระทรวงสาธารณสุข จํานวน 96 รางวัล และรางวัลประกวดนวัตกรรม Green & Clean Hospital ระดับประเทศ ปี 2562 จํานวน 4 รางวัล
นายแพทย์สุเทพกล่าวว่า การประชุมวิชาการของกระทรวงสาธารณสุขในปีนี้ คณะกรรมการได้พิจารณาคัดเลือกผลงานวิจัยของบุคลากรทางการแพทย์และสาธารณสุข ทั้งส่วนกลาง ส่วนภูมิภาค และมหาวิทยาลัยภาครัฐและเอกชน ให้นําเสนอในการประชุมรวม 643 เรื่อง และคัดเลือกให้เป็นผลงานวิชาการดีเด่นประจําปี 2562 ทั้งหมด 96 เรื่อง แบ่งเป็น 3 ประเภท ได้แก่ ผลงานวิจัยนําเสนอแบบวาจา 36 เรื่อง นําเสนอด้วยโปสเตอร์ 36 เรื่อง และนําเสนอด้วยนวัตกรรมหรือสิ่งประดิษฐ์ 24 เรื่อง เพื่อพิจารณาคัดเลือกผลงานที่ดีที่สุดเข้ารับรางวัลผลงานวิชาการยอดเยี่ยมในการประชุมวิชาการในปี 2563 โดยเป็นผลงานที่มีประโยชน์กับผู้ป่วยและประชาชน สามารถไปขยายผลต่อได้ในวงกว้าง และเป็นนวัตกรรม องค์ความรู้ใหม่ ที่เป็นต้นแบบให้สถานบริการอื่น ทั้งด้านบริการ ด้านบริหารจัดการองค์กร หรือสิ่งประดิษฐ์ที่นําไปพัฒนาต่อยอดเชิงพาณิชย์ได้
“ผมขอชื่นชมบุคลากรสาธารณสุข ที่มีการพัฒนางาน ศึกษาวิจัย คิดค้นนวัตกรรม ที่เป็นประโยชน์ต่อประชาชน และองค์กร และขอกําลังใจให้กับผู้ที่ผลงานไม่ผ่านการคัดเลือกในปีนี้ ได้พยายามคิดค้น และส่งผลงานในปีต่อไป” นายแพทย์สุเทพกล่าว
รัฐบาลไทย-ข่าวทำเนียบรัฐบาล-รองปลัดกระทรวงอุตสาหกรรม ประธานกิจกรรมสื่อมวลชนสัญจร พบปะพูดคุยกับกรรมการผู้จัดการ บริษัท ศิริเรืองอำไพ จำกัด ผู้ผลิตและจำหน่ายเครื่องเทศเครื่องปรุงและสมุนไพรอบแห้ง ติดอันดับท็อปเท็นของประเทศ
วันเสาร์ที่ 3 มิถุนายน 2560
รองปลัดกระทรวงอุตสาหกรรม ประธานกิจกรรมสื่อมวลชนสัญจร พบปะพูดคุยกับกรรมการผู้จัดการ บริษัท ศิริเรืองอําไพ จํากัด ผู้ผลิตและจําหน่ายเครื่องเทศเครื่องปรุงและสมุนไพรอบแห้ง ติดอันดับท็อปเท็นของประเทศ
รองปลัดกระทรวงอุตสาหกรรม ประธานกิจกรรมสื่อมวลชนสัญจร พบปะพูดคุยกับกรรมการผู้จัดการ บริษัท ศิริเรืองอําไพ จํากัด ผู้ผลิตและจําหน่ายเครื่องเทศเครื่องปรุงและสมุนไพรอบแห้ง ติดอันดับท็อปเท็นของประเทศ
จ.เชียงใหม่ : วันนี้ (3 มิถุนายน 2560) นางสาวนิสากร จึงเจริญธรรม รองปลัดกระทรวงอุตสาหกรรม ประธานกิจกรรมสื่อมวลชนสัญจร พบปะพูดคุยกับนางอําไพ ศิริอนันต์ กรรมการผู้จัดการ บริษัท ศิริเรืองอําไพ จํากัด ผู้ผลิตและจําหน่ายเครื่องเทศเครื่องปรุงและสมุนไพรอบแห้ง ติดอันดับท็อปเท็นของประเทศ กิจการที่ได้รับสินเชื่อจากกองทุนเอสเอ็มอีตามแนวประชารัฐในการจัดซื้อเครื่องจักรใหม่ จํานวน 5 ตัว คือ เครื่องสลัดน้ํา/เครื่องผสม/เครื่องซีล มูลค่า 3.6 ล้านบาท
สําหรับแผนการออกผลิตภัณฑ์ตัวใหม่ รองรับลูกค้าตลาดใหม่ ที่จะทําให้สามารถเพิ่มรายได้ ประมาณ 120 ล้าน/ปี (ร้อยละ20) และเริ่มทําตลาดส่งออกต่างประเทศ เช่น มาเลเซีย ฮ่องกง เมียนมาร์ โดยเพิ่มยอดขายอีก 12 ล้านบาท/ปี
ในกิจกรรมดังกล่าว นายพรเทพ การศัพท์ รองอธิบดีกรมส่งเสริมอุตสาหกรรม นางจันทรรัตน์ ปิยพัทธไชย์ อุตสาหกรรมจังหวัดเชียงใหม่ และนางสาวทัศนียา ลัธธนันท์ ผู้อํานวยการสํานักบริหารกลาง สํานักงานปลัดกระทรวงอุตสาหกรรม ตลอดจนนายกันตพนธ์ แก้วมณี ผู้รับผิดชอบสายงานสาขา 1 ธนาคารพัฒนาวิสาหกิจขนาดกลางและขนาดย่อมแห่งประเทศไทย (SME Bank) ร่วมด้วย ณ โรงงานบริษัท ศิริเรืองอําไพ จํากัด ตั้งอยู่พื้นที่ ต.ตลาดขวัญ อ.ดอยสะเก็ด จ.เชียงใหม่
รัฐบาลไทย-ข่าวทำเนียบรัฐบาล-สมัครสมาชิก กอช. ผ่านที่ว่าการอำเภอได้แล้วทั่วประเทศ
วันอังคารที่ 15 ตุลาคม 2562
สมัครสมาชิก กอช. ผ่านที่ว่าการอําเภอได้แล้วทั่วประเทศ
วันอาทิตย์ที่ 13 ตุลาคม 2562
​
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเปิดเพิ่มช่องทางสนับสนุนนโยบายกองทุนการออมแห่งชาติ (กอช.) เพื่อรับสมัครสมาชิกใหม่และอํานวยความสะดวกให้แก่สมาชิก กอช. สามารถส่งเงินออมสะสมได้สะดวกยิ่งขึ้นผ่าน “ที่ว่าการอําเภอ 878 แห่งทั่วประเทศ” เพื่อส่งเสริมให้เกิดการสร้างสังคมแห่งการออม โดยเฉพาะแรงงานนอกระบบ พ่อค้าแม่ค้า เกษตรกร นักเรียน นักศึกษา และผู้ประกอบอาชีพอิสระ โดยรัฐจะช่วยสมทบตามระเบียบกองทุน และเมื่อเกษียณแล้ว กองทุนจะจ่ายเงินบํานาญเป็นรายเดือนตลอดชีพ ช่วยสร้างความมั่นคงให้ชีวิตระยะยาว ผู้สนใจสามารถดาวน์โหลดแอปพลิเคชัน กอช. เพื่อตรวจสอบสิทธิก่อนการสมัครสมาชิก หรือ สอบถามข้อมูลเพิ่มเติมได้ที่ สายด่วนเงินออม โทร. 0 2049 9000
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ปลัดกระทรวงอุตสาหกรรม นำทีมผู้บริหาร ข้าราชการ และพนักงานกระทรวงอุตสาหกรรม ประกาศเจตจำนงสุจริตในการบริหารงานมุ่งนำสู่การเป็นองค์การที่ยึดมั่นในหลักธรรมาภิบาล สุจริตตามรอยพ่อ
วันอังคารที่ 17 มกราคม 2560
ปลัดกระทรวงอุตสาหกรรม นําทีมผู้บริหาร ข้าราชการ และพนักงานกระทรวงอุตสาหกรรม ประกาศเจตจํานงสุจริตในการบริหารงานมุ่งนําสู่การเป็นองค์การที่ยึดมั่นในหลักธรรมาภิบาล สุจริตตามรอยพ่อ
ปลัดกระทรวงอุตสาหกรรม นําทีมผู้บริหาร ข้าราชการ และพนักงานกระทรวงอุตสาหกรรม ประกาศเจตจํานงสุจริตในการบริหารงานมุ่งนําสู่การเป็นองค์การที่ยึดมั่นในหลักธรรมาภิบาล สุจริตตามรอยพ่อ เพื่อน้อมรําลึกถึงพระบาทสมเด็จพระปรมินทรมหาภูมิพลอดุลยเดช รัชกาลที่ 9
วันนี้ 17 มกราคม 2560 นายสมชาย หาญหิรัญ ปลัดกระทรวงอุตสาหกรรม นําทีมผู้บริหาร ข้าราชการ และพนักงานกระทรวงอุตสาหกรรม ประกาศเจตจํานงสุจริตในการบริหารงานมุ่งนําสู่การเป็นองค์การที่ยึดมั่นในหลักธรรมาภิบาล สุจริตตามรอยพ่อ เพื่อน้อมรําลึกถึงพระบาทสมเด็จพระปรมินทรมหาภูมิพลอดุลยเดช รัชกาลที่ 9 ผู้ทรงเป็นแบบอย่างแห่งความสุจริต ความพอเพียง และเป็นการแสดงพลังและความมุ่งมั่นของบุคลากรในสังกัดกระทรวงอุตสาหกรรม ในการร่วมสร้างสังคมที่โปร่งใส ไม่ทนต่อการทุจริต เพื่อส่งเสริมและสนับสนุนความซื่อสัตย์สุจริตให้เกิดขึ้นในองค์กการ และสังคม เพื่อนําไปสู่ "ประเทศไทยใสสะอาด ไทยทั้งชาติต้านทุจริต" ณ บริเวณห้องโถง ชั้น 1 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-รัฐบาลแจงเหตุผลกำหนดให้ยางพาราเป็นสินค้าควบคุม ย้ำเป็นเพียงมาตรการป้องกันปัญหาด้านราคาในอนาคต ชี้ปัจจุบันการซื้อขายยางยังปกติ วอนทุกฝ่ายเข้าใจให้ถูกต้อง
วันพุธที่ 17 มกราคม 2561
รัฐบาลแจงเหตุผลกําหนดให้ยางพาราเป็นสินค้าควบคุม ย้ําเป็นเพียงมาตรการป้องกันปัญหาด้านราคาในอนาคต ชี้ปัจจุบันการซื้อขายยางยังปกติ วอนทุกฝ่ายเข้าใจให้ถูกต้อง
รัฐบาลแจงเหตุผลกําหนดให้ยางพาราเป็นสินค้าควบคุม ย้ําเป็นเพียงมาตรการป้องกันปัญหาด้านราคาในอนาคต ชี้ปัจจุบันการซื้อขายยางยังปกติ วอนทุกฝ่ายเข้าใจให้ถูกต้อง
วันนี้ (17 ม.ค.61) พลโท สรรเสริญ แก้วกําเนิด โฆษกประจําสํานักนายกรัฐมนตรี เปิดเผยถึงกรณีที่คณะรัฐมนตรีเห็นชอบให้กระทรวงพาณิชย์ในฐานะกรรมการกลางว่าด้วยราคาสินค้าและบริการตาม พ.ร.บ.ว่าด้วยราคาสินค้าและบริการ พ.ศ.2542 กําหนดให้ยางพาราเป็นสินค้าควบคุมตามกฎหมายดังกล่าว ว่า
"โดยปกติแล้วหากสินค้าใดเป็นสินค้าควบคุม จะทําให้กระทรวงพาณิชย์มีอํานาจเข้าไปตรวจสอบหรือติดตามดูข้อเท็จจริงต่าง ๆ เกี่ยวกับสินค้านั้นได้ เช่น ตรวจสอบราคาทุน ราคาซื้อ ราคาขาย ฯลฯ พร้อมทั้งกําหนดให้มีมาตรการที่จะช่วยสร้างความเป็นธรรมแก่ผู้ผลิต ผู้บริโภค ผู้ประกอบการ หรือบรรดาเกษตรกรทั้งหลาย
ดังนั้น การกําหนดให้ยางพาราเป็นสินค้าควบคุม จึงเป็นมาตรการหนึ่งที่รัฐบาลเตรียมการไว้สําหรับแก้ไขปัญหาราคายางพาราในอนาคต หากเกิดความไม่เป็นธรรมขึ้นกับผู้ผลิต เกษตรกรชาวสวนยาง ผู้บริโภค หรือผู้เกี่ยวข้องกับการซื้อขายยางพาราเท่านั้น"
ทั้งนี้ พลเอก ประยุทธ์ จันทร์โอชา นายกรัฐมนตรี ให้ความสําคัญกับเรื่องนี้เป็นอย่างมาก โดยอยากให้ผู้เกี่ยวข้องทุกส่วนโดยเฉพาะพี่น้องเกษตรกรเกิดความเข้าใจที่ถูกต้อง พร้อมทั้งย้ําว่า ขณะนี้รัฐบาลมีนโยบายสนับสนุนการใช้ยางพาราในส่วนราชการต่าง ๆ มากขึ้น และสนับสนุนให้กลุ่มเกษตรกร สถาบันเกษตรกร สหกรณ์การเกษตร หน่วยงานของรัฐ และภาคเอกชน ได้แปรรูปยางพาราไปใช้ในกิจการอื่น ๆ รัฐบาลจึงต้องเตรียมมาตรการไว้ป้องกันหรือแก้ไขปัญหาในวันข้างหน้า เพื่อไม่ให้เกิดผลกระทบต่อทุกฝ่าย
"ปัจจุบันการซื้อขายยางพารายังคงเป็นไปตามปกติ โดยกระทรวงพาณิชย์ในฐานะกรรมการกลางว่าด้วยราคาสินค้าและบริการ ยังไม่มีการกําหนดมาตรการที่เกี่ยวข้องกับยางพาราแต่อย่างใด นอกจากนี้ คณะกรรมการกลางฯ มีหน้าที่ต้องพิจารณาทบทวนรายการสินค้าควบคุมทุก ๆ 1 ปี เพื่อดูว่าสินค้าแต่ละรายการยังสมควรเป็นสินค้าควบคุมอีกต่อไปหรือไม่ หากพิจารณาแล้วเห็นว่าไม่จําเป็น ก็จะเสนอคณะรัฐมนตรีพิจารณาถอดสินค้านั้นออกจากรายการสินค้าควบคุมได้"
-------------------
สํานักโฆษก
รัฐบาลไทย-ข่าวทำเนียบรัฐบาล-ประเทศไทยเป็นเจ้าภาพร่วม  UNODC ดึง ๖ ประเทศในลุ่มน้ำโขง แก้ปัญหายาเสพติดในภูมิภาค
วันพุธที่ 13 พฤศจิกายน 2562
ประเทศไทยเป็นเจ้าภาพร่วม  UNODC ดึง ๖ ประเทศในลุ่มน้ําโขง แก้ปัญหายาเสพติดในภูมิภาค
ประเทศไทยเป็นเจ้าภาพร่วม  UNODC ดึง ๖ ประเทศในลุ่มน้ําโขง แก้ปัญหายาเสพติดในภูมิภาค
ในวันพุธที่ ๑๓ พฤศจิกายน ๒๕๖๒ เวลา ๐๙.๓๐ น.
นายสมศักดิ์ เทพสุทิน รัฐมนตรีว่าการกระทรวงยุติธรรม
เป็นประธานเปิดการประชุมระดับเจ้าหน้าที่อาวุโสภายใต้กรอบบันทึกความเข้าใจ ๗ ฝ่าย
ว่าด้วยการควบคุมยาเสพติดในอนุภูมิภาค (Mekong MOU) ซึ่งเป็นความร่วมมือระหว่าง ๖ ประเทศสมาชิก
ประกอบด้วย กัมพูชา จีน เมียนมา เวียดนาม สปป.ลาว ไทย และสํานักงานว่าด้วยยาเสพติด
และอาชญากรรมแห่งสหประชาชาติ (UNODC) โดยจัดขึ้นระหว่างวันที่ ๑๓ - ๑๔ พฤศจิกายน ๒๕๖๒
ณ โรงแรมรอยัล ออคิด เชอราตัน กรุงเทพมหานคร
นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวว่า “การประชุมระดับเจ้าหน้าที่อาวุโส
ภายใต้กรอบบันทึกความเข้าใจ ๗ ฝ่าย ว่าด้วยการควบคุมยาเสพติดในอนุภูมิภาค (Mekong MOU)
เน้นกลไกที่สําคัญในการแลกเปลี่ยนการดําเนินงานเพื่อป้องกันการลักลอบผลิต การค้า และการใช้ยาเสพติดในทางที่ผิด
ในอนุภูมิภาคลุ่มแม่น้ําโขง ที่เป็นผลมาจากการปลูก การผลิต การลักลอบค้ายาเสพติด
ในพื้นที่สามเหลี่ยมทองคํา ซึ่งเป็นพื้นที่ที่มีการลักลอบลําเลียงยาเสพติดเป็นจํานวนมาก
รวมทั้งการจัดทําแผนปฏิบัติการในอนุภูมิภาคเพื่อการควบคุมยาเสพติด ฉบับที่ ๑๑
เพื่อแสดงออกถึงความร่วมมือจากทุกประเทศในการแก้ไขปัญหา”
รัฐมนตรีว่าการกระทรวงยุติธรรม กล่าวต่ออีกว่า “ภายใต้กรอบบันทึกความเข้าใจดังกล่าว
ทุกประเทศมีความตั้งใจในการร่วมมือกันแก้ไขปัญหายาเสพติดในอนุภูมิภาคลุ่มแม่น้ําโขง
และร่วมกันรับผิดชอบการดําเนินงาน โดยสนับสนุนทรัพยากรต่างๆ เพื่อการควบคุมยาเสพติด
รวมทั้งการรับรองปฏิญญากรุงเทพ และการจัดทําแผนปฏิบัติการฯ ฉบับที่ ๑๑ เพื่อความต่อเนื่อง
ในการร่วมมือกันแก้ไขปัญหายาเสพติด ซึ่งถือเป็นหนึ่งในเรื่องเร่งด่วนที่จะต้องเร่งแก้ไขปัญหา
ตามนโยบายรัฐบาล พลเอก ประยุทธ์ จันทร์โอชา นายกรัฐมนตรี ที่ให้ความสําคัญต่อการแก้ไขปัญหา
ยาเสพติด การมุ่งลดปริมาณยาเสพติดในภูมิภาค ด้วยการสกัดกั้นสารตั้งต้นและเคมีภัณฑ์
มิให้ถูกลักลอบนําเข้าไปยังแหล่งผลิตในพื้นที่สามเหลี่ยมทองคํา และสกัดกั้นมิให้ยาเสพติด
แพร่กระจายออกไปทั้งในและนอกภูมิภาค”
อย่างไรก็ตาม มาตรการคู่ขนานที่รัฐบาลดําเนินการคือ การลดความต้องการยาเสพติดในประเทศ
ซึ่งมีความสําคัญเพราะแม้สามารถทําลายแหล่งผลิตได้มากเท่าใด หากความต้องการยังคงมีอยู่แหล่งผลิต
ก็จะเกิดขึ้นใหม่ ดังนั้นใคร่ขอให้พี่น้องประชาชนทุกภาคส่วนได้เข้ามามีส่วนร่วมกันในการป้องกัน
และแก้ไขปัญหายาเสพติดนับตั้งแต่การดูแลลูกหลาน ครอบครัว ชุมชน และสังคมโดยภาพรวม
รัฐบาลไทย-ข่าวทำเนียบรัฐบาล-ผู้ตรวจราชการกระทรวงอุตสาหกรรม ลงพื้นที่ตรวจราชการรอบ 2 ประจำปีงบประมาณ พ.ศ. 2561 ในเขตพื้นที่รับผิดชอบ จังหวัดกำแพงเพชร
วันพฤหัสบดีที่ 30 สิงหาคม 2561
ผู้ตรวจราชการกระทรวงอุตสาหกรรม ลงพื้นที่ตรวจราชการรอบ 2 ประจําปีงบประมาณ พ.ศ. 2561 ในเขตพื้นที่รับผิดชอบ จังหวัดกําแพงเพชร
ผู้ตรวจราชการกระทรวงอุตสาหกรรม ลงพื้นที่ตรวจราชการรอบ 2 ประจําปีงบประมาณ พ.ศ. 2561 ในเขตพื้นที่รับผิดชอบ จังหวัดกําแพงเพชร
เมื่อวันที่ 28 สิงหาคม 2561 นายจุลพงษ์ ทวีศรี ผู้ตรวจราชการกระทรวงอุตสาหกรรม ลงพื้นที่ตรวจราชการรอบ 2 ประจําปีงบประมาณ พ.ศ. 2561 ในเขตพื้นที่รับผิดชอบ จังหวัดกําแพงเพชร โดยมี นายสดุดี พุทธัง นายอําเภอโกสัมพีนคร จังหวัดกําแพงเพชร พร้อมด้วยเจ้าหน้าที่อุตสาหกรรมจังหวัดกําแพงเพชร ให้การต้อนรับ
นอกจากนี้ยังได้ลงพื้นที่เพื่อตรวจเยี่ยมโครงการเสริมสร้างเศรษฐกิจฐานชุมชน หรือ local economy หมู่บ้าน CIV กระทงเปลือกข้าวโพด ต.บ้านลานดอกไม้ตก อ.โกสัมพีนคร จ.กําแพงเพชร เป็นภูมิปัญญาท้องถิ่นที่มีเอกลักษณ์โดดเด่น เป็นชุมชนผลิตกระทงจากเปลือกข้าวโพดที่ใหญ่ที่สุดในโลก โดยใช้วัสดุจากผลผลิตเหลือใช้จากการเกษตรส่งไปจําหน่ายทั้งในและต่างประเทศ ซึ่งตอบสนองนโยบายของรัฐบาล และจังหวัดกําแพงเพชร ช่วยกันสร้างและพัฒนาเศรษฐกิจระดับชุมชน แก้ไขปัญหาภัยแล้ง และปัญหาเศรษฐกิจที่ตกต่ําของประเทศ ด้วยการนําภูมิปัญญาท้องถิ่นที่มีคุณค่า และทุนในชุมชนมาสร้างมูลค่าเพิ่ม และรายได้ให้แก่คนในชุมชน
รัฐบาลไทย-ข่าวทำเนียบรัฐบาล-ก.อุตฯ ร่วมพิธีถวายสัตย์ปฏิญาณเพื่อเป็นข้าราชการที่ดีและพลังของแผ่นดิน
วันอังคารที่ 28 กรกฎาคม 2563
ก.อุตฯ ร่วมพิธีถวายสัตย์ปฏิญาณเพื่อเป็นข้าราชการที่ดีและพลังของแผ่นดิน
ก.อุตฯ ร่วมพิธีถวายสัตย์ปฏิญาณเพื่อเป็นข้าราชการที่ดีและพลังของแผ่นดิน
วันนี้ (28 กรกฎาคม 2563) เวลา 08.00 น. นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม พร้อมด้วย นายกอบชัย สังสิทธิสวัสดิ์ ปลัดกระทรวงอุตสาหกรรม เข้าร่วมในพิธีถวายสัตย์ปฏิญาณตน เพื่อเป็นข้าราชการที่ดีและพลังของแผ่นดิน เนื่องในโอกาสวันเฉลิมพระชนมพรรษา พระบาทสมเด็จพระเจ้าอยู่หัว 28 กรกฎาคม 2563 โดยมีพลเอก ประยุทธ์ จันทร์โอชา นายกรัฐมนตรี เป็นประธานในพิธี ณ บริเวณพิธีท้องสนามหลวง
รัฐบาลไทย-ข่าวทำเนียบรัฐบาล-รมว.กห. ไทย - มาเลเซีย เตรียมถกความมั่นคงชายแดน  มุ่งเสริมสร้างความปลอดภัยและขยายความร่วมมือชายแดน
วันพุธที่ 14 มีนาคม 2561
รมว.กห. ไทย - มาเลเซีย เตรียมถกความมั่นคงชายแดน  มุ่งเสริมสร้างความปลอดภัยและขยายความร่วมมือชายแดน
รมว.กห. ไทย - มาเลเซีย เตรียมถกความมั่นคงชายแดน  มุ่งเสริมสร้างความปลอดภัยและขยายความร่วมมือชายแดน
พล.ท.คงชีพ ตันตระวาณิชย์ โฆษก กห. เปิดเผยว่า พล.อ.ประวิตร วงษ์สุวรรณ รอง นรม.และ รมว.กห. และ ดาโต๊ะ สรี ฮิชัมมูดิน บิน ตุน ฮุสเซน รมว.กห.มาเลเซีย มีกําหนดการประชุมคณะกรรมการชายแดนทั่วไป หรือ GBC ไทย – มาเลเซีย ครั้งที่ 54 ใน 15 มี.ค.61 , 0900 ณ รร.เพนนินซูลา กทม.
โดยทั้งสองฝ่าย จะได้รับทราบถึง พัฒนาการความร่วมมือด้านความมั่นคงในพื้นที่ชายแดนในรอบปีที่ผ่านมา และจะหารือร่วมกันถึง แนวทางการขยายความร่วมมือและการพัฒนากลไกระดับต่างๆในการเสริมสร้างความมั่นคงชายแดน เช่น การแก้ปัญหายาเสพติด สิ่งผิดกฎหมายตามแนวชายแดน ปัญหาอาชญกรรมข้ามชาติ รวมทั้ง การเสริมสร้างความสัมพันธ์ทางทหารและแนวทางการใช้กําลังทหาร ช่วยเหลือด้านมนุษยธรรมและการบรรเทาภัยพิบัติมากขึ้น เป็นต้น
รัฐบาลไทย-ข่าวทำเนียบรัฐบาล-นายกรัฐมนตรี กล่าวเนื่องในโอกาส “วันข้าวและชาวนาแห่งชาติ” ประจำปี 2563
วันศุกร์ที่ 5 มิถุนายน 2563
นายกรัฐมนตรี กล่าวเนื่องในโอกาส “วันข้าวและชาวนาแห่งชาติ” ประจําปี 2563
นายกรัฐมนตรี กล่าวเนื่องในโอกาส “วันข้าวและชาวนาแห่งชาติ” ประจําปี 2563
วันนี้ (5 มิ.ย.63) พลเอก ประยุทธ์ จันทร์โอชา นายกรัฐมนตรี กล่าวกับเกษตรกรชาวนาไทยเนื่องในโอกาส “วันข้าวและชาวนาแห่งชาติ” ประจําปี 2563 ดังนี้
พี่น้องเกษตรกรชาวนาที่รักทุกท่าน
เนื่องในโอกาส “วันข้าวและชาวนาแห่งชาติ” ประจําปี 2563 นี้ ผมขอส่งความระลึกถึงและความปรารถนาดี มายังพี่น้องเกษตรกรชาวนาไทยทุกท่าน
ข้าวเป็นพืชที่มีความสําคัญของประเทศไทย ทั้งในด้านเศรษฐกิจ​และวิถีชีวิตของไทย การปลูกข้าวนับเป็นวัฒนธรรมที่ซึมซับอยู่ในชุมชนแต่ละท้องถิ่น และสะท้อนให้เห็นถึงวิถีชีวิตความเป็นอยู่ของเกษตรกรชาวนาไทยมาอย่างยาวนาน
ที่ผ่านมาประเทศไทยประสบปัญหาจากภัยพิบัติต่าง ๆ ไม่ว่าจะเป็นปัญหาฝนแล้ง น้ําท่วม ทําให้พื้นที่ปลูกข้าวได้รับความเสียหาย และสร้างความเดือดร้อนให้แก่เกษตรกรชาวนาเป็นจํานวนมาก ซึ่งรัฐบาลได้ช่วยเหลือเยียวยา โดยชดเชยรายได้ให้แก่ชาวนาผ่านมาตรการต่าง ๆ เพื่อบรรเทาความเดือดร้อนให้กับชาวนาที่ประสบภัยธรรมชาติทั้งหมด
นอกจากนี้ รัฐบาลได้มีมาตรการช่วยเหลือชาวนาที่ได้รับผลกระทบจากการแพร่ระบาดของโรคติดเชื้อไวรัสโคโรนา 2019 อย่างเต็มที่ และยังมีความมุ่งมั่นที่จะพัฒนาศักยภาพของชาวนาให้สามารถทําการเกษตรได้อย่างยั่งยืนและมั่นคง โดยการนํานวัตกรรมและเทคโนโลยีที่ทันสมัยมาใช้เพื่อลดต้นทุนการผลิตและสอดคล้องกับความต้องการของตลาด รวมทั้งดําเนินการจัดทําโครงการต่าง ๆ เพื่อสนับสนุนเกษตรกรชาวนาให้สามารถทํานาได้อย่างมีประสิทธิภาพสูงสุด เพื่อช่วยยกระดับคุณภาพชีวิตของชาวนาให้มีชีวิตที่ดี มีความสุข
ในโอกาสนี้ ผมขออาราธนาคุณพระศรีรัตนตรัยและสิ่งศักดิ์สิทธิ์ทั้งหลาย อีกทั้ง
พระบารมีของพระบาทสมเด็จพระเจ้าอยู่หัว และสมเด็จพระนางเจ้า ฯ พระบรมราชินี ได้โปรดดลบันดาลประทานพรให้พี่น้องเกษตรกรชาวนาไทยทุกท่าน พร้อมทั้งครอบครัว ประสบแต่ความสุข ความเจริญ มีกําลังกาย กําลังใจที่เข้มแข็ง เพื่อร่วมกันเป็นกําลังสําคัญในการพัฒนาข้าวไทยให้มีคุณภาพสืบไป
สวัสดีครับ